
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege privind aprobarea Ordonanţei de urgenţã a Guvernului nr.55/2022 pentru modificarea Ordonanţei de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale integrate în perioada de programare 2021-2027, trimis Comisiei pentru buget, finanțe și bănci spre dezbatere pe fond, în procedură de urgență, prin adresa nr. PLx.299 din 25 mai 2022, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE,

Bogdan – Iulian HUȚUCĂ
Parlamentul  României

Camera Deputaţilor

RAPORT
asupra proiectului de Lege privind aprobarea Ordonanţei de urgenţã a Guvernului nr.55/2022 pentru modificarea Ordonanţei de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale 
integrate în perioada de programare 2021-2027
În conformitate cu prevederile art.95 și 117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci a fost sesizată, prin adresa nr. PLx.299 din 25 mai 2022, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.55/2022 pentru modificarea Ordonanţei de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale integrate în perioada de programare 2021-2027.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 23 mai 2022.
La dezbaterea proiectului de lege s-au avut în vedere avizele favorabile ale Consiliului Legislativ, Comisiei pentru mediu şi echilibru ecologic, Comisiei juridice, de disciplină şi imunităţi, Comisiei pentru industrii şi servicii și Comisiei pentru administraţie publică şi amenajarea teritoriului.
Proiectul de lege supus dezbaterii are ca obiect de reglementare asigurarea surselor de finanțare pentru implementarea proiectelor de infrastructură fazate din perioada de programare 2007—2013 și a proiectelor de asistență tehnică, finanțate din fondurile Uniunii Europene aferente perioadei de programare 2014—2020.
Este vizată, de asemenea, modificarea anexei reprezentând sumele alocate pentru continuarea și finalizarea proiectelor de infrastructură. Conform expunerii de motive, beneficiarii proiectelor finanțate din Programul Operațional Infrastructură Mare, cărora urmează să li se aloce aceste sume sunt unități administrativ-teritoriale și operatori regionali de apă și apă uzată, ce au întâmpinat dificultăți în finalizarea contractelor de finanțare de asistență tehnică încheiate în scopul pregătirii aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată, din aria de operare.

În conformitate cu prevederile art. 62 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci au examinat proiectul de lege în şedinţa din data de 8 noiembrie 2022. La lucrările comisiei, deputaţii și-au înregistrat prezența conform listei de prezenţă.
La dezbaterea acestui proiectul de lege a participat, în calitate de invitat, doamna Andreea Anamaria Naggar, Secretar de Stat în Ministerul Investițiilor și Proiectelor Europene.

În urma examinării proiectului de lege și a opiniilor exprimate, deputații prezenți la lucrările comisiei au hotărât, cu majoritate de voturi, să propună plenului Camerei Deputaţilor un raport de adoptare a proiectul de Lege privind aprobarea Ordonanţei de urgenţã a Guvernului nr.55/2022 pentru modificarea Ordonanţei de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale integrate în perioada de programare 2021-2027, cu amendamentele admise prezentate în Anexă. 
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Bogdan – Iulian HUȚUCĂ                                 
	SECRETAR,

Iulius – Marian FIRCZAK


Şef serviciu,
Giorgiana Ene

Consilier,

Simina Alexandra Mocanu
  Anexă
AMENDAMENTE ADMISE
În urma examinării, comisia propune adoptarea proiectului de lege cu următoarele amendamente:
	Nr. crt.
	Text

OUG nr.60/2020
	Text

OUG nr.55/2022
	Text Senat
	Text amendamente propuse

(autorul amendamentelor)
	Motivarea amendamentelor propuse

	1. 
	
	
	Titlul Legii

LEGE

privind aprobarea Ordonanţei de urgenţă a Guvernului nr.55/2022 pentru modificarea Ordonanţei de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale integrate în perioada de programare 2021-2027

	Nemodificat 
	

	2. 
	
	
	Articol unic.- Se aprobă Ordonanţa de urgenţă a Guvernului nr.55 din 28 aprilie 2022 pentru modificarea Ordonanţei de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale integrate în perioada de programare 2021-2027, publicată în Monitorul Oficial al României, Partea I, nr.416 din 29 aprilie 2022.
	Art. I.- Se aprobă Ordonanţa de urgenţă a Guvernului nr.55 din 28 aprilie 2022 pentru modificarea Ordonanţei de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale integrate în perioada de programare 2021-2027, publicată în Monitorul Oficial al României, Partea I, nr.416 din 29 aprilie 2022, cu următoarele modificări și completări:
	Tehnică legislativă

	3. 
	
	Titlul Ordonanței

ORDONANȚA DE URGENȚĂ

a Guvernului nr.55 din 28 aprilie 2022 pentru modificarea Ordonanţei de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale integrate în perioada de programare 2021-2027
	Nemodificat
	Nemodificat
	

	4. 
	
	Art. I. — Ordonanța de urgență a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007—2013, finanțate din fondurile Uniunii Europene aferente perioadei de programare 2014—2020, precum și în vederea elaborării și implementării strategiilor teritoriale integrate în perioada de programare 2021—2027, publicată în Monitorul Oficial al României, Partea I, nr. 359 din 5 mai 2020, aprobată cu modificări și completări prin Legea nr. 176/2020, cu modificările și completările ulterioare, se modifică după cum urmează:
	Nemodificat
	Nemodificat
	

	5. 
	Titlul Ordonanței

ORDONANȚA DE URGENȚĂ privind unele măsuri financiare în vederea implementării

proiectelor de infrastructură fazate din perioada

de programare 2007—2013, finanțate din fondurile Uniunii Europene aferente perioadei de programare 2014—2020, precum și în vederea elaborării și implementării

strategiilor teritoriale integrate în perioada de programare 2021—2027”
	1. Titlul va avea următorul cuprins: 

„ORDONANȚĂ DE URGENȚĂ privind unele măsuri financiare în vederea implementării proiectelor de infrastructură fazate din perioada de programare 2007—2013 și a proiectelor de asistență tehnică, finanțate din fondurile Uniunii Europene aferente perioadei de programare 2014—2020, precum și în vederea elaborării și implementării strategiilor teritoriale integrate în perioada de programare 2021—2027”
	Nemodificat


	Nemodificat


	

	6. 
	Art. 1. — (1) Prezenta ordonanţă de urgenţă reglementează unele măsuri în domeniul fondurilor europene, având drept scop asigurarea surselor de finanţare pentru implementarea proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020.
	2. La articolul 1, alineatul (1) va avea următorul cuprins: 
„Art. 1. — (1) Prezenta ordonanță de urgență reglementează unele măsuri în domeniul fondurilor europene, având drept scop asigurarea surselor de finanțare pentru implementarea proiectelor de infrastructură fazate din perioada de programare 2007—2013 și a proiectelor de asistență tehnică, finanțate din fondurile Uniunii Europene aferente perioadei de programare 2014—2020.”
	Nemodificat
	Nemodificat
	

	7. 
	Art. 2. — (1) Prin derogare de la prevederile art. 12 alin. (3) din Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată cu modificări şi completări prin Legea nr. 105/2016, cu modificările şi completările ulterioare, din fondurile prevăzute în bugetul Ministerului Fondurilor Europene, cu rol de Autoritate de management pentru Programul operaţional Infrastructură mare, în calitate de ordonator principal de credite,                                  de la poziţia bugetară corespunzătoare din cadrul titlului X «Proiecte cu finanţare din fonduri externe nerambursabile aferente cadrului financiar 2014-2020», cod 58, se asigură şi sumele necesare pentru continuarea şi finalizarea proiectelor a căror fază a doua este inclusă la finanţare din fondurile Uniunii Europene aferente perioadei de programare 2014-2020, în concordanţă cu documentele programatice şi cu prevederile contractelor de finanţare încheiate cu beneficiarii.
(2)Sumele alocate potrivit alin. (1), pentru proiectele fazate prevăzute în anexa la prezenta hotărâre, se utilizează pentru suportarea următoarelor categorii de costuri şi cheltuieli:
a)costuri aferente finalizării investiţiei pentru contractele încheiate între beneficiari şi furnizorii de produse, prestatorii de servicii şi executanţii de lucrări, cu care aceştia au încheiat contracte, precum şi costuri legate de relansarea procesului de achiziţie, în vederea atingerii obiectivelor proiectelor, în baza unei justificări întemeiate;
b)finanţarea costurilor suplimentare necesare semnării contractelor, ca urmare a depăşirii bugetelor alocate iniţial;
c)costuri suplimentare necesare finalizării lucrărilor din motive neimputabile contractorului şi beneficiarului, în baza unei justificări prealabile întemeiate;
d)suplimentarea bugetelor contractelor de asistenţă tehnică şi supervizare pentru atingerea obiectivelor proiectelor, din motive neimputabile contractorilor respectivi şi beneficiarului, de la caz la caz, în baza unei justificări prealabile întemeiate;
e)cheltuieli neeligibile declarate de misiunile de audit/verificare, care nu sunt imputabile beneficiarilor.
	3. Articolul 2 va avea următorul cuprins: 
„Art. 2. — (1) Prin derogare de la prevederile art. 12 alin. (3) din Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014—2020, aprobată cu modificări și completări prin Legea nr. 105/2016, cu modificările și completările ulterioare, din fondurile prevăzute în bugetul Ministerului Investițiilor și Proiectelor Europene, cu rol de Autoritate de management pentru Programul operațional Infrastructură mare, în calitate de ordonator principal de credite, de la poziția bugetară corespunzătoare din cadrul titlului X «Proiecte cu finanțare din fonduri externe nerambursabile aferente cadrului financiar 2014—2020», cod 58, se asigură și sumele necesare pentru continuarea și finalizarea proiectelor a căror fază a doua este inclusă la finanțare din fondurile Uniunii Europene aferente perioadei de programare 2014—2020, precum și a proiectelor de asistență tehnică, în concordanță cu documentele programatice și cu prevederile contractelor de finanțare încheiate cu beneficiarii. 
(2) Sumele alocate potrivit alin. (1) pentru proiectele fazate și proiectele de asistență tehnică prevăzute în anexa la prezenta ordonanță de urgență se utilizează pentru suportarea următoarelor categorii de costuri și cheltuieli: 
a) costuri aferente finalizării investiției pentru contractele încheiate între beneficiari și furnizorii de produse, prestatorii de servicii și executanții de lucrări, precum și costuri legate de relansarea procesului de achiziție, în vederea atingerii obiectivelor proiectelor, în baza unei justificări prealabile întemeiate; 
b) finanțarea costurilor suplimentare necesare implementării contrac-telor de asistență tehnică, ca urmare a depășirii bugetelor alocate inițial;
c) costuri suplimentare necesare finalizării lucrărilor din motive neimputabile contractorului și beneficiarului, în baza unei justificări prealabile întemeiate; 
d) suplimentarea bugetelor contractelor de asistență tehnică și supervizare pentru atingerea obiectivelor proiectelor, din motive neimputabile contractorilor respectivi și beneficiarului, de la caz la caz, în baza unei justificări prealabile întemeiate; 
e) cheltuieli neeligibile declarate de misiunile de audit/verificare, care nu sunt imputabile beneficiarilor.”
	Nemodificat
	Nemodificat

1. La articolul I, punctul 3, la alineatul (2) al articolului 2 se introduce o nouă literă, litera f), cu următorul cuprins:
f) alte sume necesare continuării şi finalizării proiectelor finanţate din fondurile Uniunii Europene aferente perioadei de programare 2014- 2020.”
Autor: deputat PNL Călin Ioan Bota
	Completarea este necesară pentru a evita refuzul la plată a sumelor solicitate de beneficiari din imposibilitatea încadrării fără echivoc în acţiunile finanţabile de la lit. a)- e). In acest sens, exemple relevante pot fi  costuri suplimentare dispuse printr-o hotarâre judecătoarească sau costuri suplimentare născute din modificarea soluţiei tehnice, fapt ce se datorează unei proiectări deficitare.

	8. 
	Art. 21 – Pentru asigurarea unei bune gestiuni financiare, sumelor alocate potrivit art. 2 alin. (1) în scopul finanţării categoriilor de costuri şi cheltuieli prevăzute la art. 2 alin. (2) lit. a) - d) le sunt aplicabile prevederile Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare.
	Nemodificat
	Nemodificat
	2. La articolul I, după punctul 3, se introduce un nou punct, punctul 31, cu următorul cuprins:
31. Art. 21 se abrogă.

Autor: deputat PNL Călin Ioan Bota
	Se propune abrogarea articolului deoarece, dacă sunt aplicate dispoziţiile OUG nr. 66/2011, atunci sumele alocate prin ordonanţa de urgenţă nu pot fi utilizate în scopul propus- finalizarea investiţiei finanţată din fonduri europene pentru a elimina riscul declarării proiectului ca nefuncţional şi returnării către Comisia Europeană a sumelor rambursate. 

In fapt, există nevoia acoperirii unor sume suplimentare în contractele economice, dar care, fiind supuse regimului OUG 66/2011, nu pot face obiectul vreunei plăţi către beneficiar. Subliniem faptul că, potrivit art. 2 alin. (1) din OUG nr. 60/2020, cu modificările şi compltările ulterioare, sumele în cauză sunt plătite de AM numai dacă cheltuielile sunt în concordanţă cu documentele programatice şi cu prevederile contractelor de finanţare încheiate cu beneficiarii.

	9. 
	
	4. Anexa se înlocuiește cu anexa la prezenta ordonanță de urgență.
	Nemodificat
	Nemodificat
	

	10. 
	
	Art. II. — Ordonanța de urgență a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007—2013, finanțate din fondurile Uniunii Europene aferente perioadei de programare 2014—2020, precum și în vederea elaborării și implementării strategiilor teritoriale integrate în perioada de programare 2021—2027, publicată în Monitorul Oficial al României, Partea I, nr. 359 din 5 mai 2020, aprobată cu modificări și completări prin Legea nr. 176/2020, cu modificările și completările ulterioare, precum și cu modificările aduse prin prezenta ordonanță de urgență va fi republicată în Monitorul Oficial al României, Partea I, după aprobarea acesteia prin lege, dându-se textelor o nouă numerotare.
	Nemodificat
	Nemodificat
	

	11. 
	
	
	
	Art. II. - Anexa la Ordonanţa de urgenţă a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007—2013 și a proiectelor de asistență tehnică, finanțate din fondurile Uniunii Europene aferente perioadei de programare 2014—2020, precum și în vederea elaborării și implementării strategiilor teritoriale integrate în perioada de programare 2021—2027, aprobată cu modificări și completări prin Legea nr. 176/2020, cu modificările și completările ulterioare, se înlocuiește cu anexa la prezenta lege.

Autor: deputat PNL Călin Ioan Bota
	          Lipsa alocării urgente a unor resurse suplimentare va conduce la imposibilitatea finalizării implementării proiectelor în perioada de eligibilitate, respectiv până la 31 decembrie 2023, precum și la neîndeplinirea obiectivelor în termenelor stabilite prin documentele programatice cu consecința recuperării de către Comisia Europeană a sumelor decontate până în prezent, respectiv corecţii financiare suplimentare aplicate României.

          In prezent, se constată o creştere a costurilor în domeniul construcţiilor ingineresti raportată la Ianuarie 2021 pentru materiale de construcţii de 70%, iar pentru construcţii – total de 35%.

           În ceea ce priveste proiectele de asistenţă tehnica, în cazurile din anexă, prestatorul a prestat servicii suplimentare fata de prevederile caietului de sarcini si ofertei (au fost adaugate UAT-uri noi in Lista de investitii prioritare, au fost modificate solutiile tehnice care au condus la necesitatea actualizarii SF-ului si a documentatiilor de atribuire), sume suplimentare ce nu pot fi acoperite din bugetul proiectului.

          In consecinţă, sumele alocate prin cele două acte normative  - OUG nr. 60/2020 şi OUG 55/2022- se dovedesc insuficiente pentru proiectele ce se regăsesc în anexa.

          Facem precizarea că, suma necesară pentru finalizarea proiectelor fazate şi a proiectelor de asistenţă tehnică în valoare de 239.033 mii lei, fără TVA, se suportă din bugetul Ministerului Investițiilor și Proiectelor Europene  cu încadrare în prevederile bugetare.


	Anexă
	
	

	
	
	

	
	Sumele alocate pentru continuarea și finalizarea proiectelor de infrastructură fazate din perioada de programare 2007-2013, precum și a proiectelor de asistență tehnică, finanțate din fondurile Uniunii Europene aferente perioadei de programare 2014-2020
	

	
	
	

	Nr. crt.
	Denumirea proiectului
	Suma alocată (mii lei) fără TVA

	1
	Fazarea proiectului  Modernizarea infrastructurii de apă și apă uzată în judetul Caraș-Severin
	201.380

	2
	Fazarea Proiectului Reabilitarea și modernizarea sistemelor de apă și canalizare în județul Prahova
	15.800

	3
	Fazarea proiectului Extinderea și modernizarea  sistemelor de apă și apă uzată în județul Covasna
	135

	4
	Fazarea proiectului Reabilitarea și extinderea sistemelor de alimentare cu apă și canalizare în județul Teleorman
	37.580

	5
	Fazarea proiectului Extinderea si reabilitarea infrastructurii de apa si apa uzata in județul Vâlcea
	165

	6
	Fazarea Proiectului: Extinderea si reabilitarea infrastructurii de apa si apa uzata in judetul Maramures
	11.612

	7
	Fazarea proiectului Reabilitarea și modernizarea sistemelor de alimentare cu apă și canalizare în județul Mehedinți
	54.195

	8
	Fazarea Proiectului Reabilitarea și extinderea sistemelor de apă și apă uzată ȋn județul Tulcea
	59.741

	9
	Fazarea proiectului Reabilitarea sistemului de alimentare cu apă, a sistemului de canalizare și a stațiilor de epurare în aglomerările Vaslui, Bârlad, Huși și Negrești - județul Vaslui
	116.728

	10
	Fazarea proiectului Extinderea si modernizarea infrastructurii de apa si apa uzata in judetul Bihor
	13.791

	11
	Fazarea Proiectului Sistem de Management Integrat al Deşeurilor în Județul Cluj 
	39.218

	12
	Fazarea proiectului extinderea si reabilitarea infrastructurii de apa si apa uzata in judetul Mures
	1.417

	13
	Fazarea proiectului Sistem de Management Integrat al Deşeurilor în judeţul Dolj
	5.869

	14
	Fazarea proiectului extinderea si modernizarea sistemelor de alimentare cu apa si canalizare-epurarea apelor uzate in judetul Botosani
	17.813

	15
	Sprijin pentru pregatirea aplicatiei de finantare si a documentatiilor de atribuire pentru proiectul regional de dezvoltare a infrastructurii de apa si apa uzata in judetele Ilfov, Giurgiu si Ialomita
	7.787

	16
	Sprijin pentru pregatirea aplicatiei de finantare si a documentatiilor de atribuire pentru proiectul regional de dezvoltare a infrastructurii de apa si apa uzata din judetul Arges, in perioada 2014-2020
	5.807

	17
	Sprijin pentru pregătirea aplicației de finanțare și documentațiilor de atribuire pentru proiectul regional de dezvoltare a infrastructurii de apă și apă uzată din județul Brașov/Regiunea Centru, în perioada 2014-2020
	316

	18
	Sprijin pentru intocmirea aplicatiei de finantare si a documentatiilor de atribuire pentru Proiectul Regional de dezvoltare a infrastructurii de apa si apa uzata din judetul Teleorman, in perioada 2014 – 2020
	1.485

	19
	Sprijin pentru pregatireă aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Botosani, în perioada 2014-2020
	1.249

	20
	Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Arad, în perioada 2014-2020
	4.524

	21
	Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Valcea, în perioada 2014-2020
	1.692

	22
	Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Prahova, în perioada 2014-2020
	2.383

	23
	Fazarea proiectului Sistem integrat de management al deseurilor în judeţul Maramureş
	206.314

	24
	Fazarea proiectului Sistem integrat de management al deseurilor în judeţul Vâlcea
	30.756

	25
	Fazarea proiectului Reabilitarea şi modernizarea sistemelor de apã şi                        canalizare în judeţul BACAU
	2.520

	26
	Sprijin pentru pregătirea aplicatiei de finanțare și a documentațiilor de atribuire pentru Proiectul regional de dezvoltare a infrastructurii de apa si apa uzata din judetul Bacau, in perioada 2014-2020
	1.002

	27
	Sprijin pentru pregatirea aplicatiei de finantare si a documentatiilor de atribuire pentru proiectul regional de dezvoltare a infrastructurii de apa si apa uzata din judetul Giurgiu in perioada 2014-2020 
	862


